Mar iyadana la waydiiyey sida uu u arko Xaalada Gobalka Geeska Afrika Mustaqbalkiisa ayuu Madaxweyne Geele Yidhi ,Mandiqada Geeska Afrika waxay leedahay duruufaheeda iyo mashaakilaadkeeda u gaarka ah, sida degaan kasta oo Calamka ka mida, waxaa ka dhacay dagaalo sokeeye qaar ka mida dalalka ku yaala Mandiqada, waxaa kaloo ka dhacay dagaalo dhinaca xuduudaha ah oo dowladuhu isaga hor yimaadiin, waxayna taasi ahayd sababta ugu weyn ee dalalka Gobolkan ku keenay masiibooyin waaweyn oo ku habsaday iyo waliba musiibooyin dabiici ah sida Abaaraha oo Gobolku dhibaatooyin waaweyn kala kulmay, anaga Jabuuti ahaan kaalinteenu mar kasta waxay ahayd mid dhexdhexaad ah, anagoo aaminsan in dadka ku dhaqan geeska Afrika duruufaha heysta aysan uga bixi karin inta laga helayo xasilooni joogto ah iyo dhibaatooyinka jira oo dhan oo si nabadgelyo ah iyo wadahadal lagu dhameeyo, lana abuuro bulsho mideysan oo isku xiran, iskaashina u dhaxeeyo.
